CELEX: 32013D0633
Language: lv
Date: 2013-10-30 00:00:00
Title: 2013/633/ES: Komisijas Lēmums ( 2013. gada 30. oktobris ), ar ko izdara grozījumu Lēmumā 2007/742/EK, lai pagarinātu spēkā esības termiņu ekoloģiskajiem kritērijiem ES ekomarķējuma piešķiršanai elektriskās piedziņas, ar gāzi darbināmiem vai gāzes absorbcijas siltumsūkņiem (izziņots ar dokumenta numuru C(2013) 7154)  Dokuments attiecas uz EEZ

1.11.2013   
            
            
               LV
            
            
               Eiropas Savienības Oficiālais Vēstnesis
            
            
               L 292/18
            
         KOMISIJAS LĒMUMS
   (2013. gada 30. oktobris),
   ar ko izdara grozījumu Lēmumā 2007/742/EK, lai pagarinātu spēkā esības termiņu ekoloģiskajiem kritērijiem ES ekomarķējuma piešķiršanai elektriskās piedziņas, ar gāzi darbināmiem vai gāzes absorbcijas siltumsūkņiem
   (izziņots ar dokumenta numuru C(2013) 7154)
   (Dokuments attiecas uz EEZ)
   (2013/633/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 25. novembra Regulu (EK) Nr. 66/2010 par ES ekomarķējumu (1) un jo īpaši tās 8. panta 3. punkta c) apakšpunktu,
   apspriedusies ar Eiropas Savienības Ekomarķējuma komiteju,
   tā kā:
   
               (1)
            
            
               Komisijas Lēmums 2007/742/EK (2), zaudē spēku 2013. gada 31. decembrī.
            
         
               (2)
            
            
               Ir veikts novērtējums par to, cik piemēroti un atbilstoši ir pašreizējie ekoloģiskie kritēriji un ar tiem saistītās vērtēšanas un verifikācijas prasības, kas noteiktas ar minēto lēmumu. Ņemot vērā stadiju, kādā ir minētā lēmuma pārskatīšanas process, ir lietderīgi pagarināt spēkā esības termiņu lēmumā noteiktajiem ekoloģiskajiem kritērijiem un ar tiem saistītajām vērtēšanas un verifikācijas prasībām. Lēmumā 2007/742/EK noteikto ekoloģisko kritēriju un ar tiem saistīto vērtēšanas un verifikācijas prasību spēkā esības termiņš būtu jāpagarina līdz 2014. gada 31. oktobrim.
            
         
               (3)
            
            
               Tāpēc Lēmums 2007/742/EK būtu attiecīgi jāgroza.
            
         
               (4)
            
            
               Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota saskaņā ar Regulas (EK) Nr. 66/2010 16. pantu,
            
         IR PIEŅĒMUSI ŠO LĒMUMU.
   1. pants
   Lēmuma 2007/742/EK 4. pantu aizstāj ar šādu:
   
      “4. pants
      Ekoloģiskie kritēriji ražojumu grupai “elektriskās piedziņas, ar gāzi darbināmi vai gāzes absorbcijas siltumsūkņi” un ar tiem saistītās vērtēšanas un verifikācijas prasības ir spēkā līdz 2014. gada 31. oktobrim.”
   
   2. pants
   Šis lēmums ir adresēts dalībvalstīm.
   
      Briselē, 2013. gada 30. oktobrī
      
         
            Komisijas vārdā –
         
            Komisijas loceklis
         
         Janez POTOČNIK
      
   
   
      (1)  OV L 27, 30.1.2010., 1. lpp.
   
      (2)  Komisijas 2007. gada 9. novembra Lēmums 2007/742/EK, ar ko nosaka ekoloģiskos kritērijus Kopienas ekomarķējuma piešķiršanai elektriskās piedziņas, ar gāzi darbināmiem vai gāzes absorbcijas siltumsūkņiem (OV L 301, 20.11.2007., 14. lpp.).